Държавен вестник, бр. 26, 2019 г., стр. 21

БРОЙ  26	
Д Ъ Р Ж А В Е Н  В Е С Т Н И К 	
СТР.  21  
органи, както и информация за лечебните 
заведения, които извършват дейности по 
трансплантация;
20. контролира обмена на органи с дър­
жавите – членки на Европейския съюз, с 
другите държави – страни по Споразумението 
за Европейското икономическо пространство, 
и с Конфедерация Швейцария, както и вноса 
и износа от и за трети страни;
21. извършва и други дейности в областта 
на трансплантацията и асистираната репродук­
ция, възложени от изпълнителния директор.
Чл. 14. Дирекция „Контрол на медицин­
ските дейности и оценка на качеството“:
1. извършва проверки за съответствието 
на структурата, управлението, дейността и 
организацията на медицинската помощ в ле­
чебните заведения с изискванията на Закона 
за лечебните заведения, Закона за здравето, 
Закона за трансплантация на органи, тъкани 
и клетки и подзаконовите нормативни актове 
по тяхното прилагане;
2. извършва проверки за спазването на 
правата на пациентите в лечебните заведения;
3. извършва проверки за спазването на 
утвърдените медицински стандарти в лечеб­
ните заведения;
4. осъществява контрол върху качеството на 
оказаната медицинска помощ в съответствие 
с утвърдените медицински стандарти;
5. контролира дейностите по осигуряване на 
качество и безопасност на органите, тъканите 
и клетките, предназначени за присаждане;
6. контролира дейностите по вземане, по­
ставяне, експертиза, обработка и етикетиране 
и съхраняване на човешките яйцеклетки, 
сперматозоиди и зиготи, предназначени за 
асистираната репродукция, и осигурява въз­
можност за тяхното и на влизащите в контакт 
с тях материали и продукти проследяване от 
донора до реципиента;
7. извършва проверки за спазването на ут­
върдените стандарти за финансова дейност от 
лечебните заведения по чл. 6, ал. 6 от Закона 
за лечебните заведения;
8. извършва проверки по молби на граждани 
и юридически лица, свързани с оказваната 
медицинска помощ;
9. извършва проверки на лечебните заведе­
ния за разходването на средства от държавния 
бюджет по реда на чл. 82 от Закона за здра­
вето и чл. 106а, ал. 6 от Закона за лечебните 
заведения; 
10. извършва проверки за съответствие на 
лечебните заведения, получили одобрение 
за извършване на дейности по обучение на 
студенти, докторанти и/или специализанти, 
с критериите и условията на наредбата по 
чл. 90, ал. 3 от Закона за лечебните заведения;
11. извършва проверки за спазването на ут­
върдените фармако-терапевтични ръководства 
по чл. 259, ал. 1, т. 4 от Закона за лекарстве­
ните продукти в хуманната медицина, както 
и лечебните заведения при осъществяване на 
дейностите по чл. 259, ал. 1, т. 10 от Закона 
за лекарствените продукти в хуманната ме­
дицина; 
12. следи за осигуряване от Националната 
здравноосигурителна каса (НЗОК) предос­
тавянето на пакета от здравни дейности, 
гарантиран от бюджета на НЗОК;
13. следи за осигуряване от застраховате­
лите по чл. 83, ал. 1 от Закона за здравното 
осигуряване на предоставянето на здравните 
услуги съгласно застрахователния договор;
14. подготвя и предоставя на заместник-
председателя на Комисията за финансов 
надзор, ръководещ управление „Застрахо­
вателен надзор“, информация за физически, 
юридически лица и лечебни заведения, които 
извършват дейност по доброволно здравно 
осигуряване без лиценз;
15. изготвя по искане от заместник-предсе­
дателя на Комисията за финансов надзор, ръ­
ководещ управление „Застрахователен надзор“, 
становище по съдържанието и изпълнимостта 
на застрахователните договори за медицинска 
застраховка по смисъла на глава четиридесе­
та, раздел IV от Кодекса за застраховането, 
предлагани от застрахователите;
16. изготвя проект на годишен доклад до 
министъра на здравеопазването за състоя­
нието и цялостната дейност по здравното 
осигуряване;
17. изисква и проверява договори между 
районни здравноосигурителни каси и изпъл­
нители на медицинска помощ; 
18. изисква и проверява договори между 
застрахователи по чл. 83, ал. 1 от Закона за 
здравното осигуряване и изпълнители на 
медицинска помощ; 
19. изисква от Националната здравноосигу­
рителна каса и от застрахователите по чл. 83, 
ал. 1 от Закона за здравното осигуряване 
шестмесечна справка по образец, утвърдена 
от министъра на здравеопазването, съдържаща 
данни за броя на обслужените лица, вида и 
обема на предоставените услуги по договори 
с районните здравноосигурителни каси и 
застрахователи по чл. 83, ал. 1 от Закона за 
здравното осигуряване;
20. изисква от застрахователите по чл. 83, 
ал. 1 от Закона за здравното осигуряване 
списък на изпълнителите на медицинска 
помощ, с които имат сключени договори, 
както и информация, необходима за здравната 
статистика и наблюдение на здравния статус 
на населението, във форма и със съдържание, 
определени със заповед на министъра на 
здравеопазването;
21. подготвя мотивирани предложения до 
съответните ръководители на лечебни заведе­
ния за налагане на дисциплинарни наказания 
и до съответния министър за налагане на